**EGYÜTTMŰKÖDÉSI MEGÁLLAPODÁS**

A Magyar Tenisz Szövetség Iskolatenisz Programjában résztvevő általános iskolák számára

Amely létrejött a

**MAGYAR TENISZ SZÖVETSÉG** (a továbbiakban: MTSZ)

Székhely: 1037 Budapest, Mikoviny utca 6.

Képviseli: MTSZ főtitkár

Kapcsolattartó: Orbán-Sebestyén Katalin - playandstay@huntennis.hu

Valamint az alábbi sportegyesület, sportiskola, sportvállalkozás, valamint az utánpótlás-nevelés fejlesztését végző alapítvány(a továbbiakban: MTSZ tagszervezet)

|  |  |
| --- | --- |
| **NÉV** |   |
| **SZÉKHELY** |   |
| **KÉPVISELI** |   |
| **ISKOLATENISZ KAPCSOLATTARTÓ NEVE** |   |

valamint Az alábbi általános Iskola (a továbbiakban: Iskola) között:

|  |  |
| --- | --- |
| **NÉV** |   |
| **CÍM** |   |
| **KÉPVISELI** |   |
| **ISKOLATENISZ KAPCSOLATTARTÓ NEVE** |   |

Ez a háromoldalú megállapodás az MTSZ keretei között működő Iskolatenisz programban résztvevő MTSZ tagszervezetek és általános iskolák együttműködésének támogatására jött létre. A program elsődleges célja a tenisz sportág utánpótlásának növelése és a tenisz sport népszerűsítése.

**A program menete**

* A program az MTSZ Gyermektenisz Programjainak keretei között zajlik.
* A programra kizárólag MTSZ tagszervezet jelentkezhet az általa választott közoktatási intézmény megjelölésével és az MTSZ által megadott online jelentkezési lap kitöltésével.
* Az MTSZ tagszervezet által bevont közoktatási intézmények lehetnek: állami és magán intézmények egyaránt, amelyekben a szakmai munkáért a programra jelentkező MTSZ tagszervezet felelősséget vállal.
* A programban való részvételhez minden tagszervezetnek szükséges egy képviselőt, kapcsolattartót kijelölnie, aki az MTSZ Gyermektenisz vezetőjével, vagy a mindenkori Iskolatenisz programra kijelölt kapcsolattartóval tartja a kapcsolatot.

**Az együttműködéshez az MTSZ biztosítja:**

* Az MTSZ ISKOLATENISZ kapcsolattartó **személyét**,
* A szakmai háttérhez: az MTSZ lehetőséget biztosít az iskolatenisz oktatásához szükséges szakmai **továbbképzések** elvégzésére (ezek elvégzése önköltséges),
* Az iskolateniszre igényelhető **összegek kifizetését**, a feltételrendszerben (a jelen megállapodás elválaszthatatlan melléklete) rögzítettek teljesítésének ellenőrzését követően, a tagszervezet által, az MTSZ Iskolatenisz Program keretében történő edzői, felkészítői sportszolgáltatás nyújtásának díjazására az MTSZ és az MTSZ tagszervezet között kötött **megbízási szerződés alapján.**

**Az Iskola a program keretén belül az alábbiakat biztosítja:**

* tanéveként minimum heti 1 tanóra ISKOLATENISZ **oktatás** biztosítása az ISKOLATENISZ PROGRAM-ba regisztrált tanulók számára.
* az oktatáshoz szükséges és elégséges sportolásra alkalmas **helyszín**, *amennyiben ezt nem az MTSZ tagszervezet biztosítja (erről az iskola és a tagszervezet köt megállapodást, a megállapodás feltétele a programban való részvételnek).*
* Iskolánként **minimum 15 fő ISKOLATENISZ-re regisztrált tanuló** részvételének biztosítása.
* A programot képviselő **edző/testnevelő (kapcsolattartó) részvétele** minden olyan MTSZ által szervezett eseményen, amelyet az MTSZ meghatároz.
* az **Iskola részvétele/képviselete** az MTSZ által szervezett Iskolatenisz eseményeken.

**Az MTSZ tagszervezet által biztosítandók:**

* **Kapcsolattartás** az MTSZ képviselőjével.
* az oktatáshoz szükséges és elégséges sportolásra alkalmas **helyszín**, amennyiben ezt nem az ISKOLA biztosítja *(erről az iskola és a tagszervezet köt megállapodást, a megállapodás feltétele a programban való részvételnek).*
* **Szakmai segítségnyújtás** az iskola képviselője számára, amennyiben az oktatás az iskolában, az iskola és a tagszervezet által kijelölt személy által zajlik.
* Tenisz és egyéb **oktatási** **segédeszközök** biztosítása a program megvalósításához.
* MTSZ által szervezett Iskolatenisz **versenyeken** való részvétel az iskola min. 5 fős csapatával.
* Félévkor és a tanév végén fényképes, írásos **beszámoló** készítése.

Jelen megállapodásban nem szabályozott kérdésekre a Polgári Törvénykönyvről szóló 2013. évi V. törvény és a hatályos jogszabályok rendelkezései az irányadóak.

A Magyar Tenisz Szövetség az adatokat kizárólag a szerződés teljesítéséhez szükséges mértékben használja fel. Azokat a törvényben foglaltaknak megfelelő ideig tárolja.

A megállapodást a felek olvasás és értelmezés után, mint akaratukkal mindenben megegyezőt jóváhagyólag írják alá.

Dátum:

------------------------------------- ---------------------------------------------- ------------------------------------------

Magyar Tenisz Szövetség Iskola neve MTSZ tagszervezet neve

képviseli: MTSZ főtitkár képviseli: képviseli: